Täna Kristliku Maailma Uudistes -
Egiptuse kristlased kardavad, et mullusügisesed valimised
võivad viia samasuguse veresaunani kui eelmisel aastal Masperos.
Pluss - Haiti hävitavast maavärinast on möödunud kaks aastat.
Kuidas edeneb ülesehitustöö?
Ja Gospelrada - turistid võivad rännata Pühal maal sama rada,
mida kasutas Jeesus 2000 aasta eest.
KRISTLIKU MAAILMA UUDISED
Egiptuse kristlased kardavad pärast valimisi oma tuleviku pärast.
- Tere. Olen George Thomas. - Mina olen Wendy Griffith.
Kristlased kardavad, et rünnakud lisanduvad,
kui islamistid saavad uues valitsuses enamuse.
Nad nõuavad kristlaste ründajate kohtu alla toomist,
eelkõige puudutab see armee rünnakut eelmises oktoobris Maspero väljakul.
Gary Lane raporteerib Kairost.
Maspero veresaun oli üks Egiptuse kristlasi enim vapustanud rünnakuid.
Kristlased kogunesid pühapäeval, 9. oktoobril 2011, Kairosse,
et avaldada meelt Assuanis hävitatud kiriku tõttu.
Maged Fahimi sõnul osales meeleavalduses ka tema isa.
Alati kui põletatakse kirikuid või rünnatakse neid,
ei tehta midagi. Kedagi ei võeta vastutusele.
Kedagi ei arreteeritud. See valmistas isale meelehärmi.
Tema arvas, et ründajad tuleb kohtu alla anda.
Magdy Fahim oli jäänud pensionile raamtukoguhoidjaametist.
Poja sõnul oli isal praktiline usk. Ta kogus pere tihti Piibli äärde.
Ta õpetas meid iga päev Piiblit lugema,
et mõistaksime, mida Jumal ütleb.
Jumal tahab, et teeniksime Teda oma südamega.
Jumal on mu valgus ja mu pääste. Keda peaksin kartma?
Ta kirjutas seda iga päev üle 40 aasta.
Teel telemajja möödusid meele- avaldajad vihastest moslemitest.
Neid ründasid sõjaväe soomukid.
Minu isa taoti kumminuiadega.
Magdy suri pähe saadud löökidest tekkinud ajuverevalumisse.
Kokkupõrkes hukkus 27 kristlast.
14 inimest muljuti surnuks sõjaväe soomukite all.
Mary ja Monira Toufic nägid oma venna surma
Egiptuse televisiooni vahendusel.
Mary nutab iga öö venda taga.
Ka Michael Issa isa suri. Isa tahtis ühineda marsiga,
kuigi ta tavaliselt ei toetanud meeleavaldusi.
Ta arvas, et on parem asjad Kristuse ette viia.
Tee seda iga päev ja vaata, mis juhtub.
Kaotasin vaimse isa ja sõbra.
Ainus lohutus oleks näha Egiptuses Issanda au ja muutusi.
Suhtumisi on aga raske muuta.
Samuel Tadros'e sõnul Hudsoni Instituudist
peegeldavad sõdurite hoiakud rahva üldisi eelarvamusi.
Ta räägib sõdurist, kes hüüdis sõjaväebussi aknast.
Üks sõdur hüüdis bussiaknast rahvamassile:
"Tulistasin meest rindu!"
Rahvas aplodeeris. Üks hüüdis vastu: "Oled mees!"
Egiptuse armee vahistas 3 sõdurit, kes sõitsid soomukitega rahva sekka.
Neid süüdistati tahtmatus tapmises. Kohus toimub järgmisel kuul.
Tadros ja teised kristlased nõuavad sõltumatut juurdlust.
Kristlased palvetavad Kairo Koopakirikus oma perede
ja rahu eest.
Maspero veresaun ja rünnakud kirikute vastu rõhuvad kristlasi.
Paljud on veendunud, et tulevane valitsus
ei suuda neid kaitsta armee ega islamistide tagakiusu eest.
Moslemivennaskond ja islamistid ei ole mõistnud hukka
kirikute vastu suunatud rünnakuid ega veresaunu.
Neid huvitavad vaid valimised. See on Egiptuse revolutsiooni reetmine.
Isa Filopater nägi samuti veresauna pealt.
Paljud usuvad, et vennaskond hülgab vähemustele antud lubadused.
Egiptuse koptid ei hellita illusioone.
Koptid harjusid märtrisurmaga Mubaraki ajal
ja sama jätkub vahevalitsuse ja vennaskonna ajal.
Maged Fahim'i väitel muutus tema usk isa surma järel tugevamaks.
Ta näeb, et Jumal tegutseb endiselt.
Tulemas on midagi head, kuid peame maksma hinna.
Gary Lane, CBN'i Uudised, Kairo, Egiptus
Egiptuses käib kohtuistung,
kus ärimees Naguib Sawiris't süüdistatakse islami pilkamises.
Ta avaldas pildi habemega Miki-Hiirest ja pearätiga Minni-Hiirest.
Sawiris on kopti kristlane, miljardär ja sekulaarse partei rajaja.
Ta naljatas, et islamistide võimulepääsemise korral
tuleb muuta koomiksite riietust. Ta palus nalja eest vabandust,
kuid moslemist jurist esitas ametliku kaebuse.
Egiptuse inimõigusaktivisti sõnul karistatakse pilkeseadusega neid,
kes moslemitele närvidele käivad.
Nigeeria põhjaosas elavad kristlased kinnitavad,
et kaitsevad end äärmusislamistide rünnakute eest.
Boko haram'i rühmitus on tapnud viimaseil nädalail vähemalt 54 inimest.
Nad tapsid 8 inimest kirikus ja kaks kristlast kodudes.
Nigeeria Kristliku Liidu juhi sõnul
ei saa kristlased enam pealtvaatajaks jääda.
Oleme otsustanud tegutseda.
Otsustasime arendada meetmed,
mille abil end arutu tapmise eest kaitsta.
Boko haram on ähvardanud hävitada kristlased Nigeeria põhjaosast,
kus rahva enamus on moslemid.
Nigeeria president kuulutas riigi põhjaosas välja kriisiolukorra.
Oleme rääkinud aastaid Myanmari kristlikust kogukonnast,
keda valitsus taga kiusab.
Sõjaväehunta sõlmis karen-rahvaga relvarahu.
40 % kareni rahvusrühmast on kristlased.
Myanmari armee on võidelnud karenite vastu,
kuna valitsus himustab nende maid ja kuna nad on kristlased.
Myanmar on budistlik riik ja kristlased on valitsusele ohtlikud.
Kümned tuhanded karenid elavad Thaimaa põgenikelaagrites.
Hiina avalikustas inimõigusaktivisti Gao Zhisengi asukoha.
Gao kaitses kristlasi tülides valitsusega.
Ta viibis üle aasta vanglas ja rääkis, et teda piinati.
Seejärel ta kadus. Pere ei kuulnud temast 20 kuud.
Inimõigusrühmituse China Aid andmetel hoitakse Gao'd
Xinjiangi provintsi vanglas.
Meie Facebooki lehel võite avaldada toetust ja julgustust tagakiusatuile.
Järgmiseks räägime, kuidas Haiti taastub maavärinast.
CBN'i Operatsioon Õnnistus pakub abi ja lohutust.
cwnews.org - sinu uudisteallikas internetis,
kust leiad iga päev uudiseid ülemaailmse kiriku kohta,
võid vaadata iganädalast uudistesaadet,
mis on saadaval ka netisaatena;
võid lugeda reporterite põhjalikke blogisid.
Online uudisteallikas, mis kajastab globaalse koguduse kõiki uudiseid.
www.cwnews.org
Elame ebakindlal ajal - sõjad, kuuldused sõjast, majandussurutis,
enneolematud loodusõnnetused ja kujuteldamatu nälg.
Kas tänaseid uudistepealkirju ei kirjutatud aastatuhandete eest?
Kas need on lõpuaegade märgid, millest rääkisid Piibli prohvetid?
Kuidas see kõik lõpeb?
DVD-l "Aja märgid" toob 700-klubi teieni olulist infot ja õpetust
Pat ja Gordon Robertsonilt, mis valmistab teid tulevikuks.
Saate teada sündmustest, mis viitavad Jeesuse naasmisele,
ülesvõtmisest ja sellest, kes päästetakse;
antikristuse tunnusmärkidest ja Iisraeli rollist lõpuaegadel.
Tahan, et mõistaksid, mida Piibel räägib lõpuaegadest,
et oleksid koos oma lähedastega valmis tulevasteks päevadeks.
Ingliskeelne "Aja märgid" - nüüd saadaval
Sõjad, vägivald, loodusõnnetused, majanduslik kaos.
Pat ja Gordon Robertson õpetavad aja märkidest.
Jeesus rääkis, et keegi ei tea Tema tulemise täpset tundi.
Kuid peame olema valmis ja valvel Tema saabumiseks.
"Aja märgid" - kuidas kõik lõpeb, nüüd saadaval
Haiti maavärinast on möödas kaks aastat.
Valitsushooned, kirikud ja kodud on endiselt varemeis.
USA andis ülesehitustööks miljardeid dollareid.
Ometi elavad sajad tuhanded endiselt telklaagrites.
Pooled abirahadest on kasutamata.
Ülesehitustöid aeglustab valitsuse ebastabiilsus.
Vestlesin CBN'i abiprojekti juhiga Haiti olukorrast.
Opeartsiooni Õnnistus Haiti-töö juht David Darg elab perega Haitil.
- Jõudsime Haitile vaid mõni tund pärast maavärinat.
Investeeritud on palju abiraha. Nägime hävitustööd oma silmaga.
Hukkunuid oli väga palju. Paljud kaotasid kodud ja elatise.
Milline on Haiti olukord nüüd?
- Vaatamata kõigile raskustele on toimunud edusammud.
Haitil on olnud probleeme aastakümneid.
Maavärin vaid raskendas haitilaste viletsust.
On naastud olukorda, kus Haiti oli enne maavärinat.
100 000 - 200 000 inimest elavad endiselt telklaagrites.
Muidu on Port-au-Prince ja Haiti naasnud peaaegu endisesse olukorda.
- Enne maavärinat ei olnud seis kuigi hea.
Statistikanäitajad olid karmid.
Haitile saadeti üle 2 miljardi dollari abiraha.
Ometi elavad sajad tuhanded endiselt telkides.
Kuidas see võimalik on?
- Areng on olnud aeglane.
Riigi valitsus on nõrk. Abirahad ei ole kohale jõudnud.
- Mis on selle põhjuseks?
- Rahvusvaheline bürokraatia viivitab abi kohalejõudmist.
Väikesed abiorganisatsioonid on mänginud tähtsat rolli.
Operatsioon Õnnistus tõi kohale toiduabi.
Nüüd keskendume arenguabile.
Loome töökohti vähemalt kalamajanduse vallas.
Asjad arenevad.
- Räägid hämmastavatest sündmustest.
Olime ärkamise tunnistajateks telklaagrites kohe pärast värinat.
Vaatamata viletsusele pöördusid haitilased Jumala poole
ja tunnistasid, et Temalt tuleb abi ja lohutus.
- Usk kasvab, kui oleme silmitsi väljakutsetega.
Haitil on jätkunud väljakutseid juba pikka aega.
Neil on sügav aukartus ja tugev usk.
Võtsin nendega uut aastat vastu ühel kirikuüritusel.
Seal ei pidutsetud, vaid palvetati palavalt hommikuni.
Haitilastel on tuline usk ja vaim. Nad on tugevad.
Nad on tublid töötegijad. Nad võidavad kõik raskused.
- Sinagi oled pühendunud ja tubli töötegija.
Aitäh Operatsioon Õnnistusele kõige abi eest Haitil.
Ühenduse Operatsioon Õnnistus tööst võid lugeda meie koduehelt.
Järgmiseks kuuleme, kuidas Issand puudutab haitilaste südameid.
Nooruk räägib, kuidas Jumal päästis maavärina kaudu tema elu.
Küsisime CBN.com kasutajatelt, kuidas muuta kodulehte
kergemini kasutatavaks. Ja me kuulasime.
Lugemine ja liikumine on lihtsad.
Info avaneb palju kiiremini.
See on tunduvalt kiirem.
Kõik, mis mind huvitab, on hiirekliki kaugusel.
Uuel CBN.com lehel leiate kiiremini
oma 700-klubi lemmiklood, külalismuusikud
või veebikogukonna ja eriartiklid.
Uus veebileht on nauditav kõigile.
Külastage uut CBN.com-i juba täna!
Näeme CBN'is uskumatuid asju, kui üksteist toetame.
Tahame tänada tuhandeid vaatajaid,
kes on avaldanud soovi ühineda 700-klubiga.
Teie igakuine annetus aitab kõige suuremaid abivajajaid.
Aitate iga päev tervendada haigeid, toita näljaseid
ja kuulutada evangeeliumi nii USA-s kui kogu maailmas.
Olete toonud lootust ja abi suures hädas olijaile
ning muutnud nende elud igaveseks.
Näiteks Yosana, kes elas slummis ja lõhkus kive 2 USD eest päevas.
Saatsite tema perele parema elu lootuses kasvatamiseks kitsi.
Andsite tema lapselastele koolitarbeid
ning muutsite nii Yosana ja tema pere tulevikku.
Jälgige oma postkasti ja saatke liikmetaotlused.
Tänavu õpivad miljonid tundma
Jeesuse Kristuse armastust ja päästvat väge.
See on võimalik vaid tänu teile!
700-klubi DVD-l "Aja märgid" kuulete sündmustest,
mis viitavad Jeesuse Kristuse naasmisele;
ülesvõtmisest ja neist, kes pääsevad;
kuidas Pühakiri on ennustanud kasvavaid teadmisi ja tehnoloogiat;
antikristuse tunnusmärkidest ja Iisraeli rollist lõpuaegadel.
Tellige Pat ja Gordon Robertsoni DVD "Aja märgid".
Soovin teile rõõmsat ootust, et Jeesus, meie Issand, tuleb taas.
Ingliskeelne "Aja märgid" - nüüd saadaval
- Tere tulemast tagasi!
Paljud haitilased elasid viletsuses juba enne hävitavat maavärinat.
Paljudel polnud toitu ega elamist,
rääkimata pääsust erihaiglasse.
- Kui maavärin tegi miljonite elud veelgi raskemaks,
muutus ühe noormehe elu siiski paremaks.
Tema vanemad usuvad, et maavärinas saadud vigastused
aitasid tema elu päästa.
Jätkab Efrem Graham.
Paljud haitilased peavad maavärinat ajaarvamise tähiseks -
elu enne ja pärast maavärinat.
Kaks aastat enne maavärinat
häiris tõsine südamehaigus 16-aastase David Senatus'e elu.
Ma ei saanud teistega koos mängida. Palusin Jumalalt abi.
Debbie Vanderbeek ühendusest "Haiti laste lootus"
püüdis David'ile abi hankida.
Davidil on kaunid silmad ja naeratus.
Selgus, et David vajas avatud südame operatsiooni.
Haitil selleks võimalust polnud.
Taotlesime talle arstiabiviisat välismaale.
Pidime leidma haigla ja arsti, kes ta vastu võtaksid.
Arkansase lastehaigla arst nõustus opereerima,
kuid paberite ja transpordi korraldamine võttis kauem aega.
Siis toimus maavärin.
Magasin, kui maavärin algas.
Kui välja läksin, olid kõik majad kokku varisenud.
Sein kukkus mulle pähe.
David sai maavärinas viga.
Vanemad olid mures. Ta kaotas palju verd.
Senatuside pere maja hävines.
Kümne kuu vältel oli see telk neile koduks.
Olime juba lootust kaotamas. David vajas kiiresti ravi.
Debbie sai ootamatu kõne. Helistaja oli üks vabatahtlik.
Ta lennutas Haitile hädaabiseadmeid ja ütles:
"Meil on olemas teie tellitud arstivarustus.
Vajame teie volitust seadmete toomiseks."
Debbie imestas, et ta pole tellinud mingeid seadmeid.
Ta küsis, kas oleme valmis haiget transportima.
Ta ütles, et võib talle täna järele tulla.
Mõtlesin, et see peab olema nali.
Kaheksa tunni pärast oli David teel USA-sse.
Ta sai ka hetke lennukit juhtida.
Kartsin hirmsasti. Ma polnud varem lennukiga reisinud.
Seejärel pääsesin piloodikabiini, sain süüa ja mul hakkas parem.
Operatsiooniarm rinnal toob Davidi näole naeratuse.
Tema pere tänab Jumalat ka maavärina eest.
Oleme rõõmsad, kui näeme, et David käib normaalselt koolis.
Mu naine rõõmustab Davidi paranemise üle.
See on meile õnnistuseks.
Ilma maavärinata poleks me David'ile reisiluba saanud.
Mitte miski poleks läinud nii nagu see praegu läks.
Ajaksime siiani pabereid.
Lõpuks saadi selgus ka ootamatu telefonikõne kohta.
Ilmnes, et seadmed kuulusid teisele organisatsioonile.
Eksitus oli vastuseks lapse palvele.
Tahaksin minna USA-sse tänama arste ja teisi aitajaid.
Efrem Graham, CBN'i Uudised, Port-au-Prince, Haiti
- Alguses näeb Haitil vaid hävingut ja väljakutseid.
Maa on kahe aastaga siiski muutunud.
- Nähes, kui õnnelik David täna on,
teame, et kõik läheb järjest paremini.
Oleme kohe tagasi.
Elame ebakindlal ajal - sõjad, kuuldused sõjast, majandussurutis,
enneolematud loodusõnnetused ja kujuteldamatu nälg.
Kas tänaseid uudistepealkirju ei kirjutatud aastatuhandete eest?
Kas need on lõpuaegade märgid, millest rääkisid Piibli prohvetid?
Ja kuidas see kõik lõpeb?
DVD-l "Aja märgid" toob 700-klubi teieni olulist infot ja õpetust
Pat ja Gordon Robertsonilt, mis valmistab teid tulevikuks.
Saate teada sündmustest, mis viitavad Jeesuse naasmisele;
ülesvõtmisest ja neist, kes päästetakse;
antikristuse tunnusmärkidest ja Iisraeli rollist lõpuaegadel.
Tahan, et mõistaksid, mida Piibel räägib lõpuaegadest,
et oleksid oma lähedastega valmis tulevasteks päevadeks.
Ingliskeelne "Aja märgid" - nüüd saadaval
Sõjad, vägivald, loodusõnnetused, majanduslik kaos.
Pat ja Gordon Robertson õpetavad aja märkidest.
Jeesus rääkis, et keegi ei tea Tema tulemise täpset tundi.
Kuid peame olema valmis ja valvel Tema saabumiseks.
"Aja märgid" - kuidas kõik lõpeb? Nüüd saadaval
Kristliku Maailma Uudised -
sinu aken ülemaailmsesse kogudusse.
Lood ärkamisest,
tagakiusust
ja kristlike juhtide mõjust.
Vaadake Kristliku Maailma Uudiseid!
- Lõpetuseks - turistid võivad käia Iisraelis Jeesuse jalajälgedes.
- Julie Stahl viib meid uuele Gospelrajale.
Rada algab Naatsareti lähedalt Järsakumäelt.
Gospelrada näitab Jeesuse aja loodust,
topograafiat ning ka taime- ja loomariiki.
Rändaja näeb, mida Jeesuski nägi teel Naatsaretist Kapernauma.
Eyal Carlini sõnul on see rohkem kui jalgrada.
Rajal võib liikuda jalgsi, jalgrattaga või hobusega.
Rada on kergesti läbitav ja vaated on suursugused.
Keegi ei tea Jeesuse täpset teed, kuid 60-kilomeetrine rada
ühendab Tema elu ja teenistusega seotud kohad.
Märgistatud rajale pääseb mitmest erinevast kohast.
Need Ladina-Ameerika kristlased asusid hiljuti teele.
Vaatepilt on kaunis. Näeme ilusat merd.
Meid ümbritsevad mäed, suurepärane taimestik.
Näeme küngast, kus Jeesus pidas mäejutluse.
Oscar Merlo grupil on rajast hea meel.
On suurepärane ise kohal olla. Paigal on rikas ajalugu ja kultuur.
Mõte, et Jeesus võis seista just siin, kinnitab usku.
Iisraeli turismiminister ootab, et rada elavdab piirkonna majandust.
Ootame, et rada toob siia ligi 200 000 uut matkajat.
Rada lõpeb Kapernaumas, kus Jeesus Galilea järve ääres elas.
Usun, et toreda raja leiavad üles ka paljud iisraellased.
Mõni tuleb rajale usu tõttu, teine naudib kaunist maastikku.
Rada ei lõppe sellega. Vee peal sa kõndida ehk ei saa,
kuid laevaga võib minna järvele päikeseloojangut nautima.
Julie Stahl, CBN'i Uudised, Kapernaum, Iisrael
- Loodetavasti tänane saade õnnistas teid!
- Kas saade on juba läbi?
- Järgmise nädalani! Aitäh vaatamast!
Jumal õnnistagu teid!
Tõlge: Monika Jaaguri